stanford-oval/wikipedia huggingface dataset:
Vågspel
Yksi kahdesta veneestä

Nikanderin myi veneen NJK:n Björn Strandellille 1949 joka voitti veneellä Coppa d'Italia - palkinnon Ruotsin Sandhamnissa 1950. Vågspel vaihtoi kolme kertaa omistajaa, ennen kuin vene siirtyi Gustaf Donnerin perheeseen vuonna 1965. Vuonna 2002 Carina ja Robert Donner myivät veneen Kim Weckströmille. Vågspel on yksi kahdesta veneestä, jotka pitivät 8mR-luokan elossa vuosina 1960–1970-luvuilla. Toinen on 1928 rakennettu, Gustaf Estlanderin suunnittelema Sphinx (FIN-4). Sphinx on ollut vuosikymmeniä Toukolehdon perheen omistama ja veneet kilpailivat kahdestaan tasavertaisesti kunnes luokka alkoi uudelleen kasvamaan Suomessa 1980- ja 1990-luvuilla, jolloin useita kaseja alettiin ostaa ulkomailta Suomeen. Ensimmäinen uusi tulokas oli Silja. Vuonna 2018 8mR-veneitä on Suomessa enemmän kun koskaan aikaisemmin eli 13 kappaletta. Veneet kilpailevat aktiivisesti.
Vågspel kilpaillut vuodesta 1943

Johtuen Vågspelin pitkäaikaisen omistajan Gustaf "Trolle" Donnerin periaatteista, Vågspel on edelleen suurilta osin alkuperäisessä asussaan vuodelta 1943. Puutakila ja kansisuunnitelma ovat alkuperäisiä. Vuosina 1999–2001 Vene peruskorjattiin Granströmin venetelakalla Hangossa ja vuosina 2017-2018 Storckholms båtsnickeri-telakalla. Vene on kilpaillut historiansa aikana miltei joka purjehduskautena ja osallistuu edelleen vuosittain regattoihin Suomenlahdella ja Pohjanmerellä. Vågspel on osallistunut 8mR MM-purjehduksiin vuosina 1975, 1987, 1988, 1992, 1993, 2002, 2008 ja 2013. Vågspelin parhaat saavutukset kilpailuissa ovat Coppa d'Italia vuonna 1950 Sandhamnissa ja Sinebrychoffin pokaali vuonna 1946 Helsingissä. Sinebrychoffin pokaalin puolustaja oli 1946 NJK:n Sphinx.
Aiheesta muualla

Janne Koskinen blogi 13.9. 2012 - Purjehdus kuninkaallisella veneellä eli ”kasilla”
http://www.8mr.fi
http://www.8mr.org
Kuvahaku Våsgpel Ruotsin Sjöhistoriska Museumin kokoelmat[vanhentunut linkki]
Eric Fabritius - Med S/Y Vågspel till Sandhamnsregattan 1945
Vågspel FB
Vågspel Coppa d'Italia purjehduksessa 27 heinäkuuta 1946 Sandhamnissa Ruotsissa. Vågspel voitti Wandaa vastaan (S-3).
HSS:n kommodorin A.E. Nikanderin rakennuttama 8mR Vågspel neitsytpurjehduksella 1943
Wild Wild Love

| ”Wild Wild Love” Pitbull ft>  G.R.L. |
| --- | --- | --- |

Singlen tiedot
 Julkaistu: 25. helmikuuta 2014
 Tuottaja(t): Lukasz Gottwald, Max Martin, Alexander Castillo Vasquez, Henry Walter
 Tyylilaji: Synthpop, pop rap
 Kesto: 03.22
 Levy-yhtiö: Polo Grounds, Mr. 305, RCA
Pitbullin muut singlet
| ”MMM Yeah” 2014 | ”Wild Wild Love” 2014 | ”We Are One (Ole Ola)” 2014 |
G.R.L.:n muut julkaisut
| ”Show Me What You Got” 2013 | ”Wild Wild Love” 2014 | ”Ugly Heart” 2014 |
Wild Wild Love on yhdysvaltalaisräppäri Pitbullin kappale, jolla vierailee myös yhdysvaltalainen artistijoukko G.R.L.. Kappaleen sanoittivat Pitbull, Ammar Malik, Lukasz Gottwald, Max Martin, Alexander Castillo Vasquez ja Henry Walter, kun taas tuotannosta vastasivat neljä viimeisintä henkilöä.
Kappaleeseen liittyvä musiikkivideo kuvattiin helmikuussa 2014 Playboy Mansionissä Los Angelesissä, Kaliforniassa. Miami oli toinen kohde, missä kuvattiin videota. Video julkaistiin ensimmäisenä Pitbullin virallisella Facebook-sivulla 31. maaliskuuta 2014.
Kappalelista

| Lista | Paras Sijoitus |
| --- | --- |
Australia (ARIA): 10
Belgia (Ultratop 50 Flanderi): 3
Belgia (Dance Bubbling Under Ultratop Flanderi): 7
Belgia (Ultratop 50 Vallonia): 3
Belgia (Dance Bubbling Under Ultratop Vallonia): 2
Kanada (Canadian Hot 100): 22
Suomi (Suomen virallinen radiolista): 16
Ranska (SNEP): 90
Irlanti (Irlannin singlelista): 31
Alankomaat (Mega Single Top 100): 87
Uusi-Seelanti (RIANZ): 25
Norja (VG-lista): 7
Skotlanti (Official Charts Company): 3
Iso-Britannia (R&B Official Charts Company): 2
Iso-Britannia (Single Official Charts Company): 6
Yhdysvallat (Billboard Hot 100): 30
Yhdysvallat (Billboard Hot Rap Songs): 3
Yhdysvallat (Billboard Mainstream Top 40): 15
Käännös suomeksi
Kyrkösjärven voimalaitos

| Kyrkösjärvi |
| --- | --- |
Teho:  7,8 megawattia
Pudotuskorkeus:  42 metriä
Omistaja:  Seinäjoen Energia Oy
Valmistunut:  1980
Sijainti:   Seinäjoki
Koordinaatit:  62°33′03″N, 23°05′32″E
Kyrkösjärven voimalaitos on vesivoimala Kyrkösjärven tekojärven lasku-uomassa Seinäjoen kaupungin alueella.
Kyrkösjärvi ja voimalaitos olivat Kalajärven tekojärven tavoin osa Kyrönjoen vesistötaloussuunnitelmaa, joka valmistui vuonna 1965. Se suunniteltiin varastoimaan Seinäjoen ja Kihniänjoen tulvavesiä. Järven ja voimalaitoksen rakentaminen aloitettiin vuonna 1977 ja ne otettiin käyttöön vuonna 1980.
Tekniset tiedot

Voimalaitoksen tekniset ja tilastotiedot ovat:
Hetkellinen maksimiteho 7,8 MW, tunnin maksimiteho 7,5 MW
Putouskorkeus 42 m
Suunnitteluvirtaama 20 m3/s
Vuosienergia 23 GWh (2020)
Yksi Francis-turbiini
Viidakkokirja 2

| Viidakkokirja 2> The Jungle Book 2 |
| --- | --- |

Ohjaaja:  Steve Trenbirth
Käsikirjoittaja:  Karl Geurs
Tuottaja:  Christopher Chase Mary Thorne
Säveltäjä:  Joel McNeely
Leikkaaja:  Christopher Gee Peter N. Lonsdale
Pääosat:  John Goodman Haley Joel Osment Mae Whitman Connor Funk Bob Joles Tony Jay
Valmistustiedot
Valmistusmaa:  Yhdysvallat Australia
Tuotantoyhtiö:  DisneyToon Studios Walt Disney Pictures
Levittäjä:  Walt Disney Studios Motion Pictures Disney+
Ensi-ilta:   14. helmikuuta 2003  14. helmikuuta 2003
Kesto:  72 minuuttia
Alkuperäiskieli:  englanti
Edeltäjä:  Viidakkokirja
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Viidakkokirja 2 (engl. The Jungle Book 2) on Annie-palkittu jatko-osa Disneyn piirroselokuvalle Viidakkokirja (The Jungle Book). Viidakkokirja 2:n on ohjannut Steve Trenbirth ja tuottanut Christopher Chase ja Mary Thorne. Elokuvan kesto on 72 min.
Juoni

Viidakkokirja 2 kertoo Mowglista, joka asustaa nyt ihmiskylässä. Hänellä on paljon uusia ystäviä ja viihtyy heidän kanssaan, mutta sisimmissään kuitenkin ikävöi viidakkoa ja Baloo-karhua. Baloo-karhu ikävöi Mowglia myös ja päättää palauttaa hänet takaisin viidakkoon, Bagheeran kielloista huolimatta. Shere Khan on palannut ja janoaa kostoa ja Mowglin päästessä viidakkoon, lähtevät hänen ystävänsä Shanti ja Ranjan kylästä hänen peräänsä, josta alkaa hurja seikkailu...
Henkilöitä

Mowgli: Susien kasvattama poika. (äänenä: Haley Joel Osment)
Shanti: Tyttö ihmiskylästä ja Mowglin hyvä ystävä. (äänenä: Mae Whitman)
Ranjan: Pieni poika ihmiskylästä ja asuu Mowglin kanssa samassa perheessä. (äänenä: Connor Funk)
Ranjanin isä: Mies ihmiskylästä, joka tuntee viidakon vaarat ja estää ketään menemästä sinne. (äänenä: John Rhys-Davies)
Baloo: Laiska karhu, joka elää huoletonta elämää. (äänenä: John Goodman)
Bagheera: Musta pantteri, joka löysi Mowglin ja on huolehtivainen hänestä. (äänenä: Bob Joles)
Shere Khan: Vaarallinen tiikeri, joka vihaa Mowglia, eikä muutenkaan pidä ihmisistä. (äänenä: Tony Jay)
Kaa: Hypnotisoiva Boakäärme, joka haluaisi Mowglista maukkaan päivällisen. (äänenä: Jim Cummings)
Lykky: Hölmö korppikotka, joka elää muiden ensimmäisestä osasta tuttujen neljän korppikotkan kanssa.
Kenraali Hathi: Hathi on elefanttien sotilasmarssin kenraali. (äänenä: Jim Cummings)
Junior: Kenraali Hathin poika ja Mowglin ystävä.
William S. McCune

William S. McCune (1909 – 1998) oli yhdysvaltalainen lääkäri, joka kuvasi ensimmäisenä endoskooppisen retrogradisen kolangiopankreatikografian eli sappi- ja haimateiden tähystyskuvauksen tekniikan vuonna 1968 . Hänen käyttämänsä laitteisto ja tekniikka oli karkeaa ja vasta alkutekijöissään, mutta McCune todisti, että sappi- ja haimateihin on mahdollista päästä käsiksi ilman leikkausta. McCune toimi kirurgina George Washington Universityssa Washington, DC:ssa.
1843

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

2. tammikuuta – Richard Wagnerin ooppera Lentävä hollantilainen (Der fliegende Holländer) sai ensiesityksensä Dresdenissä.
15. elokuuta – Kööpenhaminan Tivoli avattiin.
16. lokakuuta – William Rowan Hamilton keksi kvaternioiden laskusäännöt ja totesi, että niiden kertolasku ei ole vaihdannainen.
19. joulukuuta – Charles Dickensin romaani Joulukertomus ilmestyi.
Suomen triviaalikoulut lakkautettiin ja tilalle perustettiin ala- ja yläalkeiskoulut.
Nikotiinin molekyylikaava löydettiin.
Evankelinen herätysliike erkani herännäisyydestä.
Kuolleita

11. tammikuuta – Francis Scott Key, yhdysvaltalainen lakimies ja kansallislaulun The Star-Spangled Banner sanoittaja (s. 1779)
22. tammikuuta – Mensen Ernst, norjalainen ultrajuoksija (s. 1795)
26. helmikuuta – Maria Simelius, suomalainen kirjapainon johtaja (s. 1792)
21. maaliskuuta – Robert Southey, englantilainen runoilija (s. 1774)
1. huhtikuuta – John Armstrong, Jr., yhdysvaltalainen sotilas ja poliitikko (s. 1758)
14. huhtikuuta – Joseph Lanner, itävaltalainen säveltäjä (s. 1801)
17. huhtikuuta – Samuel Morey, yhdysvaltalainen keksijä (s. 1762)
23. huhtikuuta – Richard Arkwright nuorempi, englantilainen liikemies ja sijoittaja, tekstiiliteollisuuden pioneeri Richard Arkwrightin poika (s. 1755)
3. toukokuuta – Manuel Vicuña Larraín, chileläinen katolinen arkkipiispa (s. 1778)
4. toukokuuta – Magnus Alopaeus, suomalainen opettaja, pappi ja professori (s. 1775)
10. toukokuuta – Nikita Muravjov, venäläinen upseeri ja dekabristi (s. 1796)
28. toukokuuta – Noah Webster, yhdysvaltalainen leksikografi, toimittaja ja amerikanenglannin oikeinkirjoituksen uudistaja (s. 1758)
2. kesäkuuta – Josep Bonaplata, katalonialainen liikemies (s. 1795)
7. kesäkuuta – Friedrich Hölderlin, saksalainen runoilija ja filosofi (s. 1770)
17. kesäkuuta – Johann Natterer, itävaltalainen tutkimusmatkailija ja eläintieteilijä (s. 1787)
2. heinäkuuta – Samuel Hahnemann, saksalainen lääkäri, homeopatian perustaja (s. 1755)
9. heinäkuuta – Washington Allston, yhdysvaltalainen taidemaalari ja runoilija (s. 1779)
13. heinäkuuta – Catharina Wahllund, suomalainen ravintoloitsija (s. 1771)
14. heinäkuuta – Miguel de Álava, espanjalainen kenraali ja valtiomies (s. 1770)
25. heinäkuuta – Charles Macintosh, skotlantilainen keksijä ja kemisti (s. 1766)
3. elokuuta – Jacob Wilhelm Hisinger, suomalainen senaattori, todellinen valtioneuvos ja laamanni (s. 1767)
12. elokuuta – Toussaint Charbonneau, ranskalais-kanadalainen turkismetsästäjä ja tutkimusmatkailija (s. 1759)
22. elokuuta – Gustaf Gadolin, suomalainen kreikan, itämaisten kielten ja teologian professori, Turun akatemian rehtori (s. 1769)
6. syyskuuta – Johan Matthias Sundwall, suomalainen filosofi ja professori (s. 1793)
11. syyskuuta – Joseph Nicollet, yhdysvaltalainen matemaatikko, maantieteilijä ja kartoittaja (s. 1786)
19. syyskuuta – Gaspard-Gustave Coriolis, ranskalainen matemaatikko, fyysikko ja insinööri (s. 1792)
27. syyskuuta – Guillaume Michel Jérôme Meiffren Laugier, ranskalainen kasvi- ja lintutieteilijä (s. 1772)
9. marraskuuta – Carl Evert Ekelund, suomalainen oikeustieteen professori (s. 1791)
18. marraskuuta – Herman Emanuel Hornborg, suomalainen kirurgi, pappi ja runoilija (s. 1774)
2. joulukuuta – Per von Afzelius, ruotsalainen sotilaslääkäri (s. 1769)
12. joulukuuta – Vilhelm I, Alankomaiden kuningas ja Luxemburgin suurherttua (s. 1772)
17. joulukuuta – Carl Ludvig Lithander, suomalainen säveltäjä (s. 1773)
Thomas Christopher Hofland, englantilainen taidemaalari (s. 1777)
William Thomas McKinley

William Thomas McKinley (9. joulukuuta 1938 New Kensington – 3. helmikuuta 2015 Reading) oli yhdysvaltalainen säveltäjä.
McKinley aloitti noin 18-vuotiaana opiskelun Carnegie Mellon -yliopistossa, jossa hänen pianonsoiton opettajanaan toimi Frederick Dorian ja sävellysopettajanaan Nikolai Lopatnikoff. Vuonna 1966 McKinley pääsi Yalen yliopistoon, jossa hänen ensisijaiset opettajansa olivat Mel Powell ja Gunther Schuller. Hän itse opetti myöhemmin Chicagon yliopistossa ja New England Conservatoryssa. Hän opetti säveltämisen ohella myös jazzmusiikkia, jota itsekin soitti pianistina. Vuonna 1986 hän oli Schullerin kanssa perustamassa Boston Composers Orchestraa.
McKinley perehtyi opiskeluaikoinaan elektroniseen musiikkiin ja sarjallisuuteen. Hän kuitenkin itse palasi säveltäjänä kolmannessa sinfoniassaan tonaalisuuteen. Sinfonioidensa ohella hän sävelsi muun muassa konserttoja ja kamarimusiikkia. Hän loi teoksiaan sinfoniaorkestereille ja muille kokoonpanoille, mutta myös yksittäisille muusikoille, joihin kuuluivat pianistit Peter Serkin ja Richard Goode, alttoviulisti Walter Trampler, sellisti Colin Carr, klarinetisti Richard Stoltzman, saksofonisti Stan Getz ja vibrafonisti Gary Burton. McKinleyn teoksia levytettiin vuosien varrella kattavammin Euroopassa kuin Yhdysvalloissa.
Toinen McKinleyn intohimo oli musiikin ohella baseball, jota hän pelasi syöttäjänä vuoteen 1977 saakka. McKinley kuoli vuonna 2015, mutta vuonna 2018 New England Conservatoryssa järjestettiin hänelle 80-vuotismuistokonsertti, jonka esiintyjiin kuuluivat Dinosaur Annex, Transient Canvas, Nahre Sol, Michael Norsorthy, Richard Stoltzman ja Mika Stoltzman.
McKinleyn poika Elliott Miles McKinley on seurannut isänsä jalanjälkiä säveltäjänä.
We Happy Few

| We Happy Few |
| --- | --- |

Kehittäjä:  Compulsion Games
Julkaisija:  Gearbox Publishing
Jakelija:  Steam, GOG.com, Humble Store, Microsoft Store ja PlayStation Store
Ohjaaja:  Guillaume Provost
Suunnittelija:  David Sears
Käsikirjoittaja:  Alex Epstein
Taiteilija:  Whitney Clayton
Säveltäjä:  Nicolas Marquis
Pelimoottori:  Unreal Engine 4
Julkaistu:  2018
Lajityyppi:  selviytymiskauhupeli
Pelimuoto:  yksinpeli
Ikäluokitus:  USK 16 
Alusta:  PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK    : 
We Happy Few on Compulsion Gamesin kehittämä ja Gearbox Publishingin julkaisema selviytymiskauhupeli. Peli on julkaistu ensin ennakkojulkaisuna vuonna 2016.
Pelin täysversio on julkaistu vuonna 2018 PlayStation 4:lle, Windowsille ja Xbox Onelle.
We Happy Few sijoittuu vaihtoehtohistorialliseen vuoden 1964 Britanniaan kuvitteelliselle Wellington Wellsin paikkakunnalle. Saksa, jotka natsit eivät hallitse, on vetäytynyt paikkakunnalta salaisen sopimuksen jälkeen valloitettuaan Britannian ensin onnistuneesti toisessa maailmansodassa. Pelin päähenkilöt ovat virkamies Arthur Hastings, tämän lapsuudenystävä Sally Boyle ja sotaveteraani Ollie Starkey.
We Happy Few on ottanut vaikutteita televisiosarjasta Saarroksissa, elokuvasta Brazil – tämän hetken tuolla puolen sekä kirjoista Vuonna 1984 ja Uljas uusi maailma.
Kehitys

Peliä rahoitettiin onnistuneesti Kickstarter-kampanjalla. Pelin tuottajan Sam Abbottin mukaan näkemys pelin laajuudesta alkoi erota kehittäjien ajatuksesta nopeasti pelin trailerin perusteella ennen ennakkojulkaisua. Palautteen perusteella studio muutti peliä myöhään kehitysvaiheessa pienestä roguelike-pelistä asiakkaiden haluamaan suuntaan.
Julkaisu

Pelin kehittäjät kertoivat ennakkojulkaisusta saatavien tulojen helpottaneen pelin laadun parantamista sekä studion laajentumista.
Vuonna 2018 kehittäjät tarjosivat rahoja takaisin ennakkojulkaisuversion ostaneille kun pelin lopullisen julkaisun kerrottiin viivästyvän.
Vuonna 2019 kehittäjät kertoivat pelistä julkaistavan epävirallinen beta-versio Linuxille ja OS X:lle.
Vastaanotto

Peli on saanut IGN:n arvostelussa arvosanaksi 7.3/10.
Aiheesta muualla

We Happy Few MobyGamesissa (englanniksi)
Mga

Mga tai MGA voi tarkoittaa seuraavia:
Mga, Namkun taajaman venäjänkielinen nimi
Mga, Mujajoen venäjänkielinen nimi
MGA, Madagaskarin ariaryn valuuttakoodi
MGA, Malta Gaming Authority, rahapelaamista säätelevä maltalainen viranomaistaho
MGA Entertainment, nukkeja valmistava yritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MGA”, voi hakea sivunnimihaulla, laajalla sivunnimihaulla tai tekstihaulla.
Viljami

| Viljami |
| --- | --- |
Nimipäivä:   
– suomenkielinen:  6. huhtikuuta
– ruotsinkielinen:  –
– ortodoksinen:  –
Muunnelmia:  Wiljami, Ville, Vili, Jami
Vastineita eri kielissä:  Wilhelm, William
Nimen alkuperä:  Vilhelm, Viljam
Infobox OKNimi-testi OK: 
Viljami on suomalainen miehen etunimi. Se on Viljam-nimen pidentymä. Nimen kansainvälisiä vastineita ovat mm. Vilhelm, William, Guillaume ja Guillermo. Viljamin nimipäivä on 6. huhtikuuta, jolloin on myös Villen, Vilhelmin, Vilhon, Vilin ja Jamin nimipäivä. Vuoden 2019 loppuun mennessä nimi Viljami on annettu noin 22 842 henkilölle.
Tunnettuja Viljameja ja Wiljameja

Viljami Haarala (s. 2002), jääkiekkoilija
Viljami Haavisto (s. 1996), toimittaja, kirjailija ja kristillisdemokraattinen poliitikko
Viljami Hautaviita (1905–1985), julkisuudessa esiintynyt voimamies
Viljami Huumo (1926–1995), yritysjohtaja ja teollisuusneuvos
Viljami Istala (s. 2000), jääkiekkoilija
Viljami Jokirinne (s. 2003), jääkiekkoilija
Viljami Juntunen (s. 1990), pesäpalloilija
Viljami Juusola (s. 2003), jääkiekkoilija
Viljami Kaasalainen (s. 1995), pikajuoksija
Viljami Kalliokoski (1894–1978), maanviljelysneuvos, Maalaisliiton kansanedustaja ja ministeri
Viljami Loponen (s. 2008), lapsinäyttelijä
Viljami Marjala (s. 2003), jääkiekkoilija
Wiljami Myllylä (s. 2001), jääkiekkoilija
Viljami Nieminen (s. 2001), suomalais-yhdysvaltalainen jääkiekkoilija
Viljami Niittykoski (1895–1985), viulupelimanni ja säveltäjä
Viljami Rautanen (1882–1960), amerikansuomalainen pappi ja kirjailija
Viljami Sinisalo (s. 2001), jalkapalloilija
Viljami Vanjoki (s. 1986), koripalloilija
Viljami Ventola (1884–1924), suomentaja ja kirjankustantaja
Kuvitteellisia Viljameita

Viljami (engl. Dimitri), vuonna 2014 esitetyn samannimisen lastenohjelma-animaation päähenkilö
Viljami Vaihdokas,  Elvi Sinervon romaanihenkilö (1946)
Viljami Kaasalainen Kalevan Kisoissa 2018
Monsterit työn touhussa

| Monsterit työn touhussa> Monsters at Work |
| --- | --- |

Tyyli:   komedia  fantasia 
Kestoaika:  22–24 minuuttia
Luoja(t):  Pete Docter
Perustuu:  Pete Docterin, Jill Cultonin, Jeff Pidgeonin ja Ralph Egglestonin elokuvan Monsterit Oy maailmaan
Pääosissa:   Ben Feldman  Mindy Kaling  Billy Crystal  John Goodman  Henry Winkler  Lucas Neff  Alanna Ubach 
Alkuperämaa:   Yhdysvallat
Alkuperäiskieli:  englanti
Verkko:  Disney+
Esitetty:  2021-7-77. heinäkuuta 2021 –  jatkuu edelleen
Tuotantokausia:  2
Jaksoja:  20
Tuotanto
Tuottaja(t):   Sean Lurie  Ferrell Barron 
Vastaava(t) tuottaja(t):  Bobs Gannaway
Leikkaaja(t):  Dan Molina
Tuotantoyhtiö(t):  Disney Television Animation
Levittäjä:  Disney Platform Distribution
Aiheesta muualla
IMDb 
Monsterit työn touhussa (engl. Monsters at Work) on Disney+-tilausvideopalveluun julkaistu animaatiosarja, joka toimii jatko-osana elokuvalle Monsterit Oy (2001). Se on Pixarin ensimmäinen yksittäinen kokopitkä animaatiosarja, Buzz Lightyear of Star Commandin oltua Walt Disney Television Animationin kanssa toteutettu yhteistuotanto.
Ensimmäisen tuotantokauden jaksot julkaistiin Disney+:aan yksitellen viikoittain Yhdysvalloissa 7. heinäkuuta – 1. syyskuuta 2021 ja Suomessa 25. elokuuta 2021 – 20. lokakuuta 2021. Toisen tuotantokauden jaksot julkaistiin Yhdysvalloissa 5. huhtikuuta – 4. toukokuuta 2024 ja Suomessa 17. huhtikuuta 2024.
Äänirooleissa > Alkuperäiset

| 0 | 1 | 2 |
| --- | --- | --- |
|  Billy Crystal  | … |  Matias ”Masi” Pallopää   |
|  John Goodman  | … |  Tarmo ”Tare” Karvanen   |
|  Ben Feldman  | … |  Taisto Turso   |
|  Mindy Kaling  | … |  Valli   |
|  Henry Winkler  | … |  Fikka   |
|  Lucas Neff  | … |  Tuukka   |
|  Alanna Ubach  | … |  Saksi   |
|  Bonnie Hunt  | … |  Neiti Nipo   |
|  John Ratzenberger  | … |  Jeti   |
|  Jennifer Tilly  | … |  Sirkka (1. kausi)   |
|  Roxana Ortega  | … |  Sirkka (2. kausi)   |
|  Bob Peterson  | … |  Raisa, Raija   |
|  Aisha Tyler  | … |  Taiston äiti   |
|  Stephen Stanton  | … |  Säikky, Niitti, Velli   |
|  Christopher Swindle  | … |  Funkkis   |
|  Gabriel Iglesias  | … |  Kari   |
|  Alfred Molina  | … |  Professori Kantti   |
|  Hadley Gannaway  | … |  Taija Nipo   |
|  Devin Bright  | … |  Markus   |
|  Cooper Friedman  | … |  Alexander   |
|  Nathan Fillion  | … |  Jonni Vaaramo   |
|  Steve Buscemi  | … |  Räähkä Poks   |
Äänirooleissa > Suomenkieliset

| 0 | 1 | 2 |
| --- | --- | --- |
|  Antti Pääkkönen  | … |  Matias ”Masi” Pallopää   |
|  Jussi Lampi  | … |  Tarmo ”Tare” Karvanen   |
|  Petrus Kähkönen  | … |  Taisto Turso   |
|  Viivi Helisalo  | … |  Valli   |
|  Jani Karvinen  | … |  Fikka   |
|  Joonathan Kettunen  | … |  Tuukka   |
|  Katja Aakkula  | … |  Saksi   |
|  Sari Ann Stolt  | … |  Neiti Nipo, Taiston äiti, Suvi   |
|  Tuomas Uusitalo  | … |  Jeti   |
|  Mirjami Heikkinen  | … |  Sirkka, sivuäänet   |
|  Carla Rindell  | … |  Raisa, Raija   |
|  Jukka Rasila  | … |  Naulapää   |
|  Petri Hanttu  | … |  Niitti, Funkkis, sivuäänet   |
|  Jarmo Koski  | … |  Roto, Professori Kantti, Pertti, sivuäänet   |
|  Iikka Forss  | … |  Kari, Okto, Velli, sivuäänet   |
|  Elton Hämäläinen  | … |  robottipoika   |
|  Elsa Asunta  | … |  Taija Nipo   |
|  Vilppu Uusitalo  | … |  Markus   |
|  Vertti Uusitalo  | … |  Santeri   |
|  Markus Bäckman  | … |  sivuäänet   |
|  Osku Ärilä   | … |  Jonni  |
|  Taisto Oksanen   | … |  Räähkä Poks  |
|  Aleksi Johansson  | … |  Pena  |
|  Tero Koponen   | … |  Reino  |
|  Hanna Mönkäre   | … |  Jaana  |
Suomenkielisen version ohjauksesta vastaa Markus Bäckman ja käännöksestä Jukka Jaatinen.
Jaksot > Ensimmäinen tuotantokausi (2021)

| № (sarja) | № (kausi) | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- | --- |
| 1 | 1 | Tervetuloa Monsterit Oy:hyn (engl. Welcome to Monsters, Incorporated) | Kaitlyn Ritter | Bobs Gannaway | 2021-7-77. heinäkuuta 2021 | 2021-8-2525. elokuuta 2021 |
| 2 | 2 | Tässä MOTT (engl. Meet Mift) | Shane Zalvin | Bart Jennett | 2021-7-77. heinäkuuta 2021 | 2021-8-2525. elokuuta 2021 |
| 3 | 3 | Huone hajalla (engl. The Damaged Room) | Shane Zalvin | Bobs Gannaway, Evan Gore ja Heather Lombard | 2021-7-1414. heinäkuuta 2021 | 2021-9-11. syyskuuta 2021 |
| 4 | 4 | Keilapallopäät (engl. The Big Wazowskis) | Kaitlyn Ritter | Bobs Gannaway | 2021-7-2121. heinäkuuta 2021 | 2021-9-88. syyskuuta 2021 |
| 5 | 5 | Salailu (engl. The Cover Up) | Shane Zalvin | Ricky Roxburgh ja Bobs Gannaway | 2021-7-2828. heinäkuuta 2021 | 2021-9-1515. syyskuuta 2021 |
| 6 | 6 | Myyntiautomaatti (engl. The Vending Machine) | Kaitlyn Ritter | Michelle Spitz ja Bobs Gannaway | 2021-8-44. elokuuta 2021 | 2021-9-2222. syyskuuta 2021 |
| 7 | 7 | Jetin paluu (engl. Adorable Returns) | Shane Zalvin | Bobs Gannaway ja Ethan Sandler | 2021-8-1111. elokuuta 2021 | 2021-9-2929. syyskuuta 2021 |
| 8 | 8 | Minimonsterit (engl. Little Monsters) | Shane Zalvin | Ricky Roxburgh ja Bobs Gannaway | 2021-8-1818. elokuuta 2021 | 2021-10-66. lokakuuta 2021 |
| 9 | 9 | Ei karvoihin katsomista (engl. Bad Hair Day) | Kaitlyn Ritter | Michelle Spitz ja Bobs Gannaway | 2021-8-2525. elokuuta 2021 | 2021-10-1313. lokakuuta 2021 |
| 10 | 10 | On naurussa taikaa! (engl. It's Laughter They're After) | Shane Zalvin | Bart Jennett ja Bobs Gannaway | 2021-9-11. syyskuuta 2021 | 2021-10-2020. lokakuuta 2021 |